Nå har 300 båter ankret opp i Bjørvika

Aldri før har så mange historiske båter samlet seg i Bjørvika som nå. Se bildene fra båtferden her.

Nordlændingen har seilt fra Bodø til Oslo for å delta på Forbundet Kystens Landsstevne. Se flere bilder ved å trykke til høyre. Anette Karlsen

17. juli 2014 18:44 Sist oppdatert 18. juli 2014

Det var over hundre båter som seilte inn til Bjørvika torsdag ettermiddag. Ørn E. Borgen

John Einar Hovemoen passer det ene skjøtetet når storseilet heises. Odd Einar Harberg passer på det andre skjøtet. Anette Karlsen

Frokost på Nordlæningen litt etter klokken 08.00 torsdag morgen. Mannskapet gjør seg klar for siste etappe inn mot Bjørvika fra Horten. Anette Karlsen

Richard Hansen fra Bodø som er medeier, styrmann og maskinist, holder i roret, Eivind Bødtker, Oslo, Wiggo Sten Larsen fra Rissa, Stein Pedersen fra Bodø og Kaptein Per Kristian Lund fra Bodø navigerer, diskuterer seilasen og ser på kartene. Anette Karlsen

Christin Andersen fra Bodø er redd for at hun i dag blir arbeidsledig siden de har så stort mannskap. Men som regel er hun, skautkjerring, og drar i toppseilet. John Einar hovemoen fra Flatøy nord om Bergen er halskar. Nå slapper de av i bauen mens båten går fra havn i Horten. Anette Karlsen

Kaptein Per Kristian Lund fra Bodø (til venstre) og Odd Einar Harberg fra Bodø, som under dagens seilas er navigatør og halskar. Anette Karlsen

Wiggo Sten Larsen fra Rissa og Kaptein Per Kristian Lund fra Bodø diskuterer dagens seilas, vær, vind og navigasjonen. Anette Karlsen

Odd Einar Harberg fra Bodø, som under dagens seilas er navigatør og halskar, prøver å fikse gassovnen før de legger fra kai. I forgrunn Stein Pedersen fra Bodø som er medeier, styrmann, skipslege og fotograf. Anette Karlsen

Odd Einar Harberg fra Bodø er styrmann og holder i roret som også blir kalt styrevol. Kaptein Per Kristian Lund står ved siden av, Richard Hansen fra Bodø holder i tauet også kalt draget fra storseglet. Anette Karlsen

John Einar Hovemoen fra Flatøy kommer fremover i båten før de skal sette seil. Anette Karlsen

John Einar Hovemoen står i bauen av båten og passer tauet når storseilet heises. Anette Karlsen

Marit Lund tar i mot storseglet når det tas i hop. Anette Karlsen

John Einar Hovemoen og Odd Einar Harberg fra Bodø pakker ut toppseilet. Anette Karlsen

Her pakker John Einar Hovemoen og Odd Einar Harberg ut toppseilet. Storseilet er allerede satt. Anette Karlsen

Heidi Bjørnsen fra Horten blir heist opp i masta for å fotografere. Mor Else Marie Larsen på 81 år følger med og er litt bekymret. - Nei, skal du høyere opp nå da Heidi, sier hun når Heidi har blitt heist et noen meter opp. Anette Karlsen

Heidi Bjørnsen fra Horten blir heist opp i masta for å fotografere. Anette Karlsen

Heidi Bjørnsen er klar for å dra opp toppseglet. Mor Else Marie Larsen 81 år følger med. Hun er strålende fornøyd med turen ombord Nordlændingen.- Det er min første feriedag. Det er så herlig å være på tur med barna. Anette Karlsen

Else Marie Larsen (81, i modten) med sønn Wiggo Sten Larsen og datter Heidi Bjørnsen. Anette Karlsen

Nå er det lunsj ombord. John Einar Hovemoen koser seg med en brødskive mens han sitter på rekka. Anette Karlsen

Fotografen er selv i masta for å fotografere båten ovenfra. John Einar Hovemoen kikker opp og spør om fotografen har høydeskrekk. Anette Karlsen

Båten sett ovenfra. Anette Karlsen

Eivind B�dtker står til rors, Kaptein Per Kristian Lund holder i brasne til storseglet, Stein Pedersen drar i draget for å få opp storseglet. Wiggo Sten Larsen følger med.- Sett seil, roper Wiggo Sten Larsen når seilet settes. Anette Karlsen

Marit Lund tar i mot storseglet når det tas i hop. John Einar Hovemoen hjelper til. Anette Karlsen

— Klar med skautet, gjør fri skautet, sier Wiggo Sten Larsen, og seiler videre om bord på Nordlændingen inn mot Bjørvika.

- Vi som er blitt bitt av basillen må være med på dette. Dette blir en flott historisk seilas, og mitt råd er å komme seg opp på Operataket for å få full oversikt over båtene som kommer inn. Det blir et kjempesyn, sier Sten Larsen.

Han jobber på Fosen folkehøgskole, hvor han jobber med å bygge og seile gamle båter. I dag seiler han med 12 andre fra Horten ombord på Nordlændingen. Sammen med nesten 100 andre historiske båter seiler de inn til Bjørvika torsdag ettermiddag som en del av grunnlovskonvoien under helgens båtfestival.

Aftenpostens fotograf Anette Karlsen var med Nordlændingen fra Horten til Oslo. Se flere bilder fra turen i bildekarusellen over.

Totalt blir det nesten 300 båter å se i Bjørvika i helgen. Aldri har det vært samlet så mange historiske båter i Oslo. Anledningen er Forbundets Kystens Landsstevne, og på grunn av grunnlovsjubileet har forbundet valgt å gjøre arrangementet ekstra stort.

Fra torsdag til søndag blir det båtfest i Oslo, og programmet er tettpakket med blant annet stor utstilling, konserter, båtturer og regattaer.

Sten Larsen gleder han seg til å høre spennende foredrag, se nye båter og se demonstrasjoner av gammelt håndverk på ulike stands.

— Viser frem gammelt håndverk og kystkultur

I forbindelse med landsstevnet har Nordlændingen har seilt fra Bodø til Oslo, og vært innom en rekke havner i løpet av den tiden de har vært på sjøen. På ferden har stadig flere båter sluttet seg til konvoien.

Kaptein Per Kristian Lund er godt fornøyd med turen, og gleder seg til helgens begivenheter. De er i ferd med å seile inn mot Bjørvika for å ta sin plass i konvoien.

Vi kommer først og fremst for å vise vår egen båt, for å se andre flotte båter og for å få med oss mye spennende på programmet. Denne typen båt ble brukt til både fiske og frakt for over 100 år siden. Båter er noe av det som har bragt landet fremover, og det gjøres en formidabel jobb på dugnad med å ta vare på kystkulturen i Norge, sier skipperen.

Tørrskodd over Bjørvika

Båtene som deltar på stevnet kommer fra hele Norge, fra andre land i Norden og fra resten av Europa. Årets arrangement har også fått undertittelen «Båten - Norges nasjonsbygger»

— Stevnet blir en storslått feiring av vår maritime historie, og av kystens og sjøfartens betydning for de siste 200 års samfunnsutvikling. Det mener vi er på sin plass når det er grunnlovsjubileum, sier Tuva Løkse, pressekontakt i Forbundet Kysten.

— Det er ikke langt unna at man kan gå tørrskodd over Bjørvika, spøker hun.

I tillegg til alle fartøyene som inntar havnen blir det også en stor utstilling ved Sukkerbiten der man blant annet kan se tradisjonshåndverkere som båtbyggere, repslagere og åremakere i arbeid.

Fakta Forbundet Kysten's Landsstevne Bjørvika torsdag 17. til søndag 20. juli.Lokal arrangør er Kystlaget Viken300 båter vil ligge ved Bjørvika.Rundt 100 av dem kommer torsdag ettermiddag i en samlet konvoi i samarbeid med Norsk Forening for Fartøyvern.Under hele arrangementet blir det tett program. Her er noen høydepunkter:Torsdag:Offisiell åpning klokken 18.14Fredag:Dampskips-turer på Oslofjorden, avgang fra NordreAkershuskai klokken 10.30Roregattaen «Tradisjonsbåtfemmila» starter fra Bjørvika klokken11. Seilregatta i og utenfor Bjørvika klokken 14-15.30. Storeseilbåter og skøyter med start klokken 15, små åpne bruksbåter start klokken15.15. Hovedøen Social Club spiller på Sukkerbiten klokken 15 ogigjen klokken 21. Jon Michelet holder foredrag om krigsseilerne påForsvarsmuseet klokken 15. Konsert med Martin Myhre på scene «Skånevik». Lørdag:Fire veteranbåter kopierer de gamle pappabåt-rutetabellenefra 1914. Rutebåttrafikk med avgang fra Nordre Akershuskai klokken 11-16. Teaterforestilling for barn på Sukkerbiten med Marius Løkseog Toril Hægeland. Lavvotelten på Sukkerbiten klokken 12. Roregatta sprintdistanse mellom Sukkerbiten og Hovedøyaklokken 14. Historisk øyvandring på Hovedøya med guide Hans Jørgen Hamreklokken 15. Nordic Black Theatre og Open Expressions holder konserter påhovedscenen på Sukkerbiten fra klokken 18. Konsert med The Phantoms på Sukkerbiten klokken 21.15Søndag:Skip og båter forlater Bjørvika fra klokken 10. Seutseilingen av alle de historiske båtene og skipene som deltok underkystkulturfestivalen. Offisiell avslutning av landsstevnet fra hovedscenen klokken14. Se fullstendig program på Kystevnet2014.no Vis mer